Završetak kursa tkanja\n26 septembar 2009 .\nEkumenska humanitarna organizacija (EHO), u okviru Romskog resursnog centra, uspešno je završila projekat radnog osposobljavanja, zapošljavanja i samozapošljavanja za Romkinje iz novosadskog naselja Bangladeš koji je podržan od strane Gradske uprave za dečiju i socijalnu zaštitu. Ovaj projekat treba da doprinese poboljšanju socio-ekonomskog položaja Romkinja, koje žive u ovom novosadskom naselju. Od osam Romkinja koje su ranije završile osnovni kurs tkanja, selekcijom su odabrane tri koje su u ovom ciklusu uspešno završile napredni kurs tkanja i stekle nova znanja i veštine koje će im pomoći da budu, ponudom novih proizvoda, konkurentnije na tržištu. Osim toga, one su od EHO-a dobile tkački razboj, materijal za rad kao i pomoć prilikom plasiranja proizvoda. Zahvaljujući tkačkom kursu Romkinje iz naselja Bangladeš su po prvi put nešto same proizvele i prodale na tržištu čime su doprinele povećanju kućnog budžeta ali i promeni ustaljenog mišljenja o položaju i ulozi romskih žena u porodici.


Endi Mari bolji od Nadala u finalu Madrida\nEndi Mari nakon turnira u Minhenu osvojio i masters u Madridu i potvrdio da se nalazi u fantastičnoj formi. Drugi trofej u karijeri na šljaci osvojio je u velikom stilu pošto je u finalu savladao Rafaela Nadala sa 6-3, 6-2.\nBritanac je na startu meča poručio Nadalu da će morati žestoko da se potrudi kako bi dobio turnir. Mari je odigrao na vrhunskom nivou od prvog poena, nije, kao što ume, vraćao rivala u život. Oba seta otvarao je brejkom. U prvom mu je bio dovoljan jedan pa da povede u setovima, dok je u drugom u dva navrata uzeo Špancu servis gem, poveo sa 4-0, a onda posle sat i 29 minuta realizovao prvu meč loptu.\nOvo je Marijeva druga titula u 2015. godini, dok je Rafa ostao samo na jednoj. Takođe, izgubio je poene, pošto je prošle godine u Madridu osvojio titulu i od ponedeljka će biti sedmi igrač sveta. To će mu biti najlošiji plasman u poslednjih deset godina. Poslednji put je van pet najboljih bio u aprilu 2005. godine, kada je takođe zauzimao sedmo mesto.\nPosted May 11, 2015 at 12:00 PM\nBravo Andy . mislim da je u ovom trenutku i glavni favorit za osvajanje Rollan Garosa\nPosted May 11, 2015 at 5:25 PM\nNadam se da će oni koji misle da će njihov favorit osvojiti RG uložiti i novac i zaraditi, jer će kvote biti visoke, napr, na Endija verovatno 1:5, a ja ću se kladiti na Novaka, ako kvota ne bude manja od 1:2


Košarka Superliga: Završena grupna faza - Pokazivač\nKošarka Superliga: Završena grupna faza\nZavršena je grupna faza košarkaške Superlige Srbije i plasman u polufinale su izborili timovi Partizana, Crvene zvezde, Mega Leksa i FMP-a. Poslednje kolo takmičenja po grupama je donelo očekivane rezultate i uglavnom visoke pobede ogromnih favorita .\nCrvena zvezda je otvorila poslednje kolo pobedom nad košarkašima FMP-a, koji su sjajno započeli meč i igrali su bolje tokom prvog poluvremena, pa su na veliki odmor otišli sa prednošću od pet razlike. Kao i u prvom meču odlučujuća je bila treća deonica, koju su crveno-beli rešili u svoju korist rezultatom 24:12. Na kraju je bilo 72:67 za Crvenu zvezdu, a najzaslužniji za pobedu je bio Tarens Kinzi sa 17 poena. U redovima FMP-a odlične partije su pružili Lazarević i Đoković sa po 12 poena.\nMega Leks je ubedljivo slavio na domaćem terenu protiv Borca, rezultatom 102:74. Ozbiljno su momci Dejana Milojevića ušli u meč sa Čačanima, i već posle 15 minuta igre imali su ogromno vođstvo od dvadeset razlike. U nekoliko navrata tokom utakmice Borac je prilazio na desetak poena razlike, ali za sve pokušaje Borca da se približi izabranici Dejana Milojevića su imali odgovor. Fantastičnu partiju je odigrao Ivica Zubac, koji je ubacio 31 poen, na drugoj strani standarno odličan je bio Avramović sa 17 poena. I Partizan je bio siguran u Nišu, gde je savladao domaći Konstantin još jednom laganih 86:62. Crno – bele su do pobede predvodili Adin Vrabac sa 19 poena i Džons koji je postigao 13 , a uz to je imao i šest skokova. U poslednjem meču šestog kola košarkaši valjevskog Metalca su još jednom bili bolji od Tamiša, rezultatom 90:67. Koliko su dominantni na ovom meču bili Valjevci najbolje pokazuje ukupna razlika na kraju meča. Iako su gosti iz Valjeva bili oslabljeni neigranjem Alekse Popovića i Dušana Kutlešića, očekivano su slavili u Pančevu na meču u kome su odlično šutirali trojke (14 pogođenih iz 24 pokušaja). Drugom pobedom nad košarkašima Tamiša, valjevski tim je potvrdio treće mesto u svojoj grupi i nažalost se oprostio od Aba lige. Odličan protiv Tamiša je bio Tomislav Gabrić sa 21 poenom, a kod Pančevaca se istakao Kruščić sa 12.\nPolufinale plej-ofa (igra se na dve pobede) :\nCrvena zvezda – Mega Leks ( petak u 19 h )\nPartizan – FMP ( subota u 18 h)\nMega Leks – Crvena zvezda ( nedelja u 20 h )\nFMP – Partizan ( ponedeljak u 21 h)\nPrethodni tekstgde odlaze naši psi


Nikodijević: Beograd spreman za organizaciju „Fajnal fora” Evrolige, navijače očekuje pravi spektakl - Beogradski Portal\nNikodijević: Beograd spreman za organizaciju „Fajnal fora” Evrolige, navijače očekuje pravi spektakl\nBeograd je u potpunosti spreman za organizaciju „Fajnal fora” Evrolige i sigurno je da navijače i ljubitelje košarke od 27. do 29. maja u Beogradu očekuje pravi spektakl. Imamo iskustvo od pre četiri godine, potpuno spremnu i opremljenu „Štark arenu”, i očekuje nas vrhunska košarka i velika prilika za dodatnu promociju Beograda, rekao je predsednik Skupštine grada Nikola Nkodijević gostujući na TV Prva.\nOn je podsetio da je Beograd 2018. godine prvi put bio domaćin „Fajnal fora” Evrolige u košarci.\n– Nekoliko godina smo se pripremali za organizaciju završnog turnira i beogradski „Fanajl for” je zaista „odjeknuo” širom Evrope. Dobili smo i priznanje od Evrolige za najbolje organizovani „Fajnal for” i moram da kažem da sam bio impresioniran čitavom organizacijom događaja. Već tada smo odlučili da se ponovo kandidujemo jer je u pitanju zaista odlična promocija našeg grada, veliki broj navijača i turista i veoma lepa slika je tada poslata iz Beograda. Tada su svi hoteli u Beogradu bili rasprodati a navijače litvanskog „Žalgirisa” morali smo da „smestimo” u Novi Sad, odakle im je organizovan prevoz – istakao je Nikodijević.\nOn je naglasio da je Beograd tokom tih nekoliko dana bio centar svetske košarke.\n– Ovogodišnja organizacija „Fajnal fora” je specifična, budući da je tek pre dva meseca postalo verovatno da Berlin neće dozvoliti odigravanje utakmica sa publikom zbog pandemije. Već tada je zamenik gradonačelnika Goran Vesić predložio da prijavimo Beograd kao alternativu i unapred pripremio kandidaturu. Sada imamo iskustvo organizacije „Fajnal fora”, znamo šta bi sve trebalo uraditi, a „Štark arena” je apsolutno opremljena i poseduje sve što je potrebno za ovaj događaj. Broj navijača koji će doći u Beograd, odnosno u bilo koji grad koji organizuje završni turnir, uvek zavisi od klubova koji se kvalifikuju. U ovom trenutku nemamo sigurnu listu učesnika, ali kako stvari stoje najizvesnije je da će se na finalnom turniru naći „Real Madrid” i „Barselona”, a kada ta dva kluba negde igraju, bilo koji sport da je u pitanju, jasno je da gledaoce očekuje spektakl. Beograd je spreman, što su prepoznali i čelnici Evrolige. U organizaciju „Fanjal fora” uključili smo legende evropske košarke poput Željka Obradovića, Božidara Maljkovića, Anđelije Arbutine – rekao je Nikodijević.\nOn se osvrnuo i na druge značajne gradske teme poput zaštite životne sredine i naglasio da je Sekretarijat za zaštitu životne sredine usko povezan sa svim drugim segmentima života u Beogradu.\n– Trudimo se da zaštita životne sredine bude prisutna u svim većim projektima koji se rade, jer je usko povezana i neodvojiva od uslova života građana. Zato smo počeli zajednički da radimo projekat izgradnje kanalizacije, ali ne zaboravimo da 30 odsto Beograda nema kanalizaciju i to je posao koji ćemo raditi narednih deset godina – rekao je Nikodijević.\nOn je podsetio da je rešeno pitanje deponije u Vinči, koja je decenijama predstavljala glavnog zagađivača u Beogradu, te da je usvojena desetogodišnja strategija poboljšanja kvaliteta vazduha.\n– Usko povezani sa kvalitetom vazduha su individualna ložišta, priključci individualnih domaćinstava, centralni sistem grejanja, gasifikacija pa tek onda neki drugi segmenti. Za sve što smo radili bila je potrebna struka i vreme. Zato je važno što smo detektovali problem, popisali sve ono što je u nadležnosti Grada Beograda – rekao je predsednik Skupštine grada.\nOn je podsetio da je pre mesec i po dana pušteno u rad novih 10 elektroautobusa, što je u sklopu nastavka pilot projekta gde smo imali pet takvih vozila koja saobraćaju u užem centru grada.\n– Projekat se pokazao kao dobar i kupili smo 10 dodatnih vozila. Tehnologija izrade vozila na električni pogon se razvija i sada je najveće pitanje koliko mogu da pređu kilometara sa jednim punjenjem, kao i koliko putnika mogu da prevezu. Još uvek kod nas ne postoji opcija za zglobne autobuse na električni pogon, jer su takva vozila teža i baterija bi se mnogo brže praznila. Ipak, sigurno je da će kupovina elektroautobusa, uz vozila na prirodni gas, u budućnosti biti praktično jedina opcija – rekao je Nikodijević.\nNikodijević je naveo i da je obnovljen vozni park GSP-a, plate su povećane vozačima, ali i dodao da je to veliki sistem te da je potrebno još nekoliko godina kako bi se to preduzeće u potpunosti „stavilo na noge”.\n– Danas imamo dovoljno novca u gradskoj kasi, budžet iznosi 1,4 milijarde evra, što je fantastično u odnosu na 2012. godinu kada je iznosio 670 miliona evra. Vidi se da beogradska ekonomija napreduje, sa tim budžetom želimo da podignemo kvalitet života Beograđana i trudimo se da svake godine imamo plan za unapređenje infrastrukture koji realizujemo – naglasio je Nikodijević.


Predsednica Tajvana Caj Ing-Ven sa američkim senatorom Lindzijem Grejemom, Bobom Menendezom i drugim članovima delegacije SAD, u predsedničkoj kancelariji u Tajpeju, Tajvan, 15. april 2022.\nKina je saopštila da je 15. aprila izvela vojne vežbe oko Tajvana dok je delegacija američkog Kongresa posetila ostrvo u znak podrške demokratskoj zemlji.\nPeking okrivljuje senatore za podizanje tenzija svojim "provokativnim" putovanjem.\nKineska vojska poslala je fregate, bombardere i borbene avione u Istočno kinesko more i oblast oko Tajvana, saopštila je istočna komanda Narodne oslobodilačke armije u trenutku kada su senatori održavali konferenciju za novinare u Tajpeju.\n"Ova operacija je odgovor na nedavno često objavljivanje pogrešnih signala od strane Sjedinjenih Država o pitanju Tajvana", navedeno je u saopštenju bez pominjanja posete delegacije SAD.\n"Loše akcije i trikovi SAD su potpuno uzaludni i veoma opasni. Oni koji se igraju vatrom izgoreće sami", dodaje se.\nKinesko ministarstvo odbrane je u odvojenom saopštenju navelo da je poseta SAD bila „namerno provokativna“ i da je "dovela do dalje eskalacije tenzija u Tajvanskom moreuzu".\nTajvan je čest izvor napetosti između Pekinga i Vašingtona.\nAmerički republikanski senator Lindzi (Lindsey) Graham rekao je predsednici Tajvana Cai Ing-ven tokom sastanka da su rat u Ukrajini i provokativno ponašanje Kine ujedinili mišljenje SAD na način koji do sada nije viđen.\n"Napustiti Tajvan značilo bi napustiti demokratiju i slobodu", rekao je on.\nTakve posete, i pominjanje Tajvana kao "zemlje", uvek ljute Peking, koji odbacuje svaku sugestiju da je Tajvan zemlja. Kina ovo ostrvo smatra jednom od svojih provincija.\nSjedinjene Države nemaju formalne odnose sa Tajvanom, ali su njihov najvažniji međunarodni sponzor.\nRuska invazija na Ukrajinu stavila je Tajpej u pripravnost za moguće poteze Pekinga da iskoristi ukrajinsku krizu za poteze na ostrvu.\nVlada, je međutim, izvestila da nema znakova da se Kina sprema da izvrši invaziju.\nTajvan se u poslednje dve godine žalio na pojačanu kinesku vojnu aktivnost, uključujući skoro svakodnevne letove vazdušnih snaga u tajvansku zonu protivvazdušne odbrane, ali ne i blizu samog ostrva.


Govedarica na sastanku s Vučićem: Poraziti prljave interese političkih partija | Moja Hercegovina\nPočetna / Govedarica na sastanku s Vučićem: Poraziti prljave interese političkih partija\nGovedarica na sastanku s Vučićem: Poraziti prljave interese političkih partija\n23. Avgusta 2017. 10:03\nPredsjednik Srbije Aleksandar Vučić i predsjednik SDS-a Vukota Govedarica saglasni su da je potrebno ubrzati realizaciju regionalnih infrastrukturnih projekata, ali i povećati privredni potencijal regiona i privući investitore.\nVučić i Govedarica danas su u Beogradu konstatovali da je protekli vijek za srpski narod bio vijek stradanja, a da pred nama mora biti vijek izgradnje i prosperiteta, te da zbog interesa srpskog naroda, ali i svih ostalih, dijalog i traženja rješenja nemaju alternativu.\nGovedarica je Vučiću prenio svoje viđenje stanja u Republici Srpskoj i naglasio da je Srpskoj potrebna moderna nacionalna politika koja definiše odgovornost prema sopstvenom narodu u kojoj moraju biti poraženi prljavi interesi bilo kojih političkih partija, saopšteno je iz SDS-a.\nOn je naveo da jedna od osnovnih odlika takve politike treba da bude ekonomski napredak da bi se poboljšao standard građana i zaustavio odliv stanovništva. Govedarica je istakao da je “srpski narod teško stradao da bi stvorio Republiku Srpsku” i da su razlozi nastanka Srpske identični razlozima opstanka Srpske.\nLider SDS-a zahvalio je Vučiću za podršku Srbije i njega lično Republici Srpskoj, te izrazio uvjerenje da će Republika Srpska, kao i do sada, imati punu podršku Srbije na putu ka očuvanju sopstvenog integriteta i svega onoga što je stvarano u proteklih skoro tri decenije.\nOznakealeksandar vučić Poraziti prljave interese političkih partija vukota govedarica


Vijeće ministara BiH usvojilo preporuke Evropske komisije - Klix.ba\nBiH Vijeće ministara BiH usvojilo preporuke Evropske komisije\nVijeće ministara BiH usvojilo preporuke Evropske komisije\n23.11.2011. u 12:31\nVijeće ministara BiH usvojilo je danas Informaciju Direkcije za evropske integracije o nalazima i preporukama Evropske komisije sadržanim u Izvještaju o napretku BiH za 2011. godinu i dokumentu Strategija proširenja i ključni izazovi 2011-2012.\nMinistarstva i druga tijela uprave zadužena su da razmotre ove dokumente, te da u svoje planove rada za 2012. godinu unesu aktivnosti kojima će prevazići nedostatke navedene u njima, saopšteno je iz Vijeća ministara BiH.\nKako se navodi, Informacija sadrži uporedni prikaz nalaza i preporuka iz izvještaja o napretku BiH u Procesu stabilizacije i pridruživanja koje je Evropska komisija objavila 2009, 2010. i 2011. godine, te osvrt na ocjene i preporuke Evropske komisije o državama u regionu.\nEvropska komisija je 12. oktobra objavila Izvještaj o napretku u procesu evropskih integracija za sve države kandidate i potencijalne kandidate za članstvo u EU, a uz Izvještaj je objavljen i dokument Strategija proširenja i ključni izazovi 2011. - 2012.\nVijeće ministara BiH usvojilo je danas i Informaciju DEI o statusu realizacije projekata koji se finansiraju iz državnih paketa IPA od 2007. do 2010. godine na osnovu zaključaka sa 3. sastanka IPA odbora za monitoring od 5. jula.\nNa ovom sastanku su 24 šefa projekata i saradnici, te četiri predstavnika entiteta i Brčko distrikta BiH razmatrali implementaciju 36 projekata iz devet oblasti vrijednih 89.132.500 eura koje je finansirala IPA.\nInstitucije BiH, obuhvaćene implementacijom IPA projekata iz ove informacije, zadužene su da bez odlaganja preduzmu aktivnosti iz svojih nadležnosti koje doprinose nesmetanoj realizaciji projektnih aktivnosti ili uklanjaju rizike za realizaciju projekata, te da o preduzetim aktivnostima u roku od 30 dana informišu DEI BiH.\nprije 2h 7m 43\nprije 22h 43m 74\nprije 23h 5m 117\nprije 18h 57m 64\nprije 5h 5m 234


Han kaže da je EU potcenila uticaj Kine na Balkanu | EurActiv Srbija\nHan kaže da je EU potcenila uticaj Kine na Balkanu\nEU je potcenila uticaj Kine na Balkanu, rekao je evropski komesar za proširenje Johanes Han i izrazio zabrinutost zbog nivoa zajmova koje od Pekinga uzimaju te zemlje. Han je u osvrtu na rivalske uticaje u regionu rekao da je zabrinut što neke zemlje uzimaju jako velike zajmove od Kine da bi platile za infrastrukturu, čime se povećava rizik od dugoročne štete za njihove krhke privrede. Po njegovim rečima, EU bi bila partner koji je više fer.\n"Kina nikad ne vodi računa o tome kako i da li je zemlja sposobna da plati svoje zajmove. I ako ne mogu da plate postoji određen pritisak da se stvari prebace u njihovo vlasništvo", rekao je Han u razgovoru za Fajnenšel tajms objavljenom 5. marta na vebsajtu lista.\nOn je dodao da Evropljani možda nisu najbrži, možda se smatra da traže više od drugih, ali da su verovatno na kraju svega "najviše fer partneri".\nKako navodi Fajnenšal tajms, region Balkana je mesto gde se za uticaj utrkuju EU, koja nudi perspektivu pristupa za još nekoliko zemalja posle ulaska Hrvatske 2013. godine, i Rusija, koja ima kulturne i verske veze u regionu.\n"Možda smo precenili Rusiju i potcenili Kinu, a treba obema da damo odgovarajuće mesto", rekao je Han.\nFT navodi da Kina u poslednje vreme znantno investira na Balkanu, koji je deo takozvanog formata 16 plus 1, koji uključuje 11 EU zemalja i pet zemalja koje nisu članice Unije - Albaniju, BiH, Severnu Makedoniju, Crnu Goru i Srbiju.\nHan je rekao da su centralnoevropske zemlje, kao što su Češka i Poljska, postale obazrive prema kineskim investicijama posle optužbi SAD o špijuniranju uperenih prema kineskoj telekom komapniji Huavej ali da su balkanske zemlje privučene zajmovima i investicijama u infrastrukturu koji se dodeljuju uz manje nadzora.\nHan je kritikovao projekat izgradnje autoputa u Crnoj Gori koji finansira Kina i koji je podigao dug zemlje na 80% BDP, a istovremeno su podignuti porezi i uvedeno delimično zamrzavanje plata javnih službenika.\nOn je takođe kritikovao odluku EU da finansira sa 80% most u Hrvatskoj koji gradi kineska kompanija koja, po njegovim rečima, najverovatnije dobija subvencije kod kuće.\nFT navodi da se bosanski lideri spremaju da potpišu garanciju koja pokriva 100% zajma od 614 miliona evra od kineske Eksim banke finasiranje elektrana na ugalj. Energetska zajednica, koja uključuje članice EU i susede, pozvala je poslanike da to ne odobre smatrajući da to predstavlja ilegalnu državnu pomoć, prema zakonima EU, navodi list.\nOsvrćući se na širu političku temu, Han je rekao da je regionalni prioritet da se reši spor Srbije i Kosova. On je rekao da je dijalog Beograda i Prištine, koji je počeo 2011. godine, uz posredovanje EU, "centralni deo cele zapadnobalkanske perspektive".\n"Bez pozitivnog rezultata za ovaj dijalog ceo region neće ostvariti bilo kakav konačni napredak", rekao je on.


Samoorganizovale se i pristalice hidrocentrala na Limu\nNaslovnica NAJNOVIJE Privreda Samoorganizovale se i pristalice hidrocentrala na Limu\nPrijepolje – Čim su saznali „za nepovoljno saopćenje investitora o izgradnje dvije elektrane na Limu“ kojim je kompanija REV d.o.o. obelodanila zatvaranje svojih lokalnih kancelarija u općini Prijepolje, građani iz Brodareva koji podržavaju izgradnju hidroelekrana na reci koja pritiče i kroz ovo mjesto, formirali su Koordinacioni odbor za komunikaciju i podršku ovom investicionom projektu. U situaciji kada zvanična lokalna politika i koaliciona vlast u Prijepolju nema jasno usaglašen i određen stav o ranije najavljenim, pa početkom ovog mjeseca donekle nepreciznim i nedorečenim saopćenjem za javnost investitora o daljim aktvnostima na izgradnji hidrocentrala na Limu, u ovom dijelu srednjeg Polimlja na megdan sada izlaze dva suprotstavljena tabora nevladinih organizacija i građana.\n// Uz ranije formiran Koordinacioni odbor koji je izričito protiv izgradnje brana na Limu, pojavio se i drugi sa sjedištem u Brodarevu radi preduzimanja koraka podrške ovom investicionom projektu. Ima 29 članova i među njima se nalaze sadašnji i bivši prosvjetni radnici iz Brodareva, odbornici Sandžačke demokratske partije u SO Prijepolje i meštani ovog mjesta koji u izgradnji hidrocentrala na Limu vide ekonomski preporod. „Uz uverenje da realno i objektivno tumačimo suštinu ovog pitanja, predlažemo i zahtijevamo da investitor, REV d.o.o. ne odustane od projekta elektrana na Limu dok se ne iskoriste i posljednje mogućnosti za sporazum i dogovor sa vlasnicima imovine zemljišta i objekata ili dok se ne procjeni efikasnost zakonskog postupka u eksproprijaciji i ponovo obave razgovori sa građanima čiji posjedi bi se našli na prostoru koje bi trebalo eventualno izmjestiti“, navodi se, pored ostalog, u saopćenju ovog odbora koje su potpisali Edin Hadžibulić, Ljubiša Vuković i Ismet Ćorić, odnosno imenovanog tima za koodrinaciju na inicijativnom sastanku početkom maja u Brodarevu.\nLjudi okupljeni u ovom odboru smatraju da „nemaju ni lično, ni ljudsko, ni kolektivno i društveno opravdanje“ da dalje ćute i dopuštaju provokativno, uvredljivo, maliciozno i prijeteće postupanja onih pojedinaca koji se deklarišu da je narod uz njih i koji se iskazuju kao protivnici u realizaciji projekta hidrocentrala na Limu. Oni ne navode imena ni udruženja građana koja se zalažu da reka ostane bez brana, ali je sasvim sigurno da je to upućeno na adresu NVO i pojedinaca okupljenih pod okriljem Koordinacionog tela za zaštitu i očuvanje Lima. Mišljenja su, kao i njihovi protivnici, da imaju veliku podršku građana Brodareva i naselja koja gravitiraju ovom mjestu. Ocjenjuju i da razvojni projekat vrijedan 140 miliona evra zaslužuje podršku i pomoć, posebno od stanovnika koji žive u priobalju Lima, a zatim i od građana, preduzeća i ustanova općine Prijepolje. Navode, u prvom obraćanju javnosti, i da im ljudska savjest, stepen informisanosti i saznanja koja imaju, nalažu da se oglase kao i da očekuju pozitivan ishod u vezi realizacije projekata brana na Limu, „uz stabilnu i široku podršku građana“.


Hoće li Španci ostati bez tvorca velikog uspeha? - Sportske.net\nSrce kaže jedno, ali...\nPreneli smo pre par dana da KS Španije želi da potpiše novi ugovor sa selektorom Serđom Skariolom.\nItalijanski stručnjak predvodi reprezentaciju Španije od 2015. godine, a prethodno je na istom mestu radio od 2009. do 2012. godine.\nOsvojio je tri Evrobasketa sa Špancima, kao i bronzu na EP 2017. godine, ima i srebri na OI 2012. godine i bronzu na Igrama 2016. godine, a minule godine je bio i prvak sveta sa Španijom, osvojio je Mundobasket u Kini.\nSada se oglasio i iskusni stručnjak po pitanju ponude da produži saradnju sa Špancima do 2024. godine.\n"Moje srce kaže da. Bez ikakve sumnje i zbog brojnih razloga. Pogotovu jer se osećam jako dobro ovde gde sam. Sa ljudima na terenun, onima izvan njega i oko njega.\nAli to su važne odluke, koje uključuju i dugoročno vezivanje i uvek morate da potražite sinergiju na više mesta.\nDa je do mene, rado bih nastavio. Ali moram da razmotrim sve sa porodicom. Oni su najviše ispaštali prethodnih godina, jer sam retko bio kod kuće. A moram da se dogovorim i sa Reptorsima", izjavio je Italijan, koji radi i kao pomoćnik Niku Nursu u aktuelnom NBA šampionu, Toronto Reptorsima.\nDakle, Skariolo nije siguran, dugo je u reprezentaciji Španije, postoji realna bojazan da bi nakon svetske titule mogao da odustane od reprezentativne košarke, makar na neko vreme.


Održana tribina o bezbednosti saobraćaja, gost Dea Đurđević (VIDEO) - eVršac\nGrad Vršac i udruženje “Budimo bezbedni” organizovali su u Velikoj sali “Konkordije” Gradskog muzeja javnu tribinu o bezbednosti saobraćaja u saradnji Grada Vršca i udruženja „Budimo bezbedni“.\nUčesnici tribine bili su gradonačelnica Vršca Dragana Mitrović, predsednik Saveta za bezbednost saobraćaja Grada Vršac Miloš Vasić i Dea Đurđević predsednica udruženja “Budimo bezbedni” i novinarka TV Pink koja je preživela tešku saobraćajnu nezgodu.\nDea Đurđević je iz svog ugla ispričala i objasnila kako izgleda trenutak kada je direktno udario autobus težak 12 tona, trenutke nakon toga, borba za život, vreme provedeno u bolnici, razmišljanje o značaju (ne)bitnih stvari u životu, podršci, poukama…\nPrikazane su ekskluzivne i zaštićene fotografije načinjene posle saobraćajne nezgode, iz bolnice, kao i one koje pokazuju samo deo posledice udesa. Takođe, saobraćajni policajac govorio je o najčešćim greškama vozača, pešaka i ostalih učesnika u saobraćaju na područuju Grada Vršca i ukazao na značaj poštovanja saobraćajnih propisa.\nCilj javne tribine bio je da se ukaže na značaj odgovornog ponašanja u saobraćaju i poštovanje propisa. Potrebno je da ljudi shvate da se saobraćajna nezgoda može svakome dogoditi i da su izuzetno ozbiljne posledice neodgovornog ponašanja pojedinih učesnika u saobraćaju.\nŽelimo preventivno da utičemo na građane, menjamo pogrešne navike i stvaramo pravilnu bezbednosnu kulturu i vaspitanje. Takođe, važno je da građani dobiju informaciju da Vaša opština brine o njima i na ovaj način. Ono na šta ćemo posebno fokusirati u jednom delu javne tribine su motivacione poruke i pouke koje mogu da se izvedu iz svake teške, naizgled bezizlazne, situacije u životu. Isto tako, obratićemo pažnju na načine na koje ljudi treba da se bore sa teškoćama, rekla je gradonačelnica Mitrović za eVršac.\nUdruženje “Budimo bezbedni” bavi se podizanjem bezbednosne kulture građana u najširem smislu. Ove godine su fokusirani na bezbednost u saobraćaju, s obzirom na činjenicu da smo svi aktivni učesnici, ali i potencijalne žrtve saobraćajnih nezgoda.\nPrevencija je najbolji način da spasimo ljudske živote i smanjimo materijalnu štetu proisteklu iz saobraćajnih udesa. Javne tribine su jedan od načina da ljudima prenesemo poruku o značaju bezbednog učešća i odgovornog ponašanja u saobraćaju i povećamo nivo bezbednosne kulture građana, rekli su iz udruženja “Budimo bezbedni”.


Učešće zajedničke delegacije Zapadnog Balkana na 23. Međunarodnom sajmu u Mostaru 2022. – Vanjskotrgovinska komora BiH\nU organizaciji Komorskog investicijskog foruma Zapadnog Balkana (KIF ZB), više od 30 proizvođača iz poljoprivredno-prehrambenog sektora i 7 trgovačkih lanaca sa Zapadnog Balkana imalo je priliku da učestvuje u zajedničkoj delegaciji ZB i da se predstavi na 23. Međunarodnom sajmu privrede u Mostaru, najznačajnijem sajamskom događaju u Bosni i Hercegovini.\nMogućnosti saradnje i svoje profile predstavili su regionalni distributeri i lanci Balkantina, Bingo, dm i Fan Commerce iz Bosne i Hercegovine, Uka Group iz Kosova, Domaća trgovina iz Crne Gore i Merkator-S (Idea Organic) iz Srbije.\nTokom posjete članovi delegacije su imali priliku da održe konsultativne sastanke sa Jelenom Vlajić ekspertom za poljoprivredno-prehrambene lance snabdijevanja i Natašom Bakreskom, ekspertom za cirkularnu ekonomiju.\nU okviru poslovne delegacije iz Bosne i Hercegovine na sajmu je učestvovalo 14 proizvođača i to: Agrarni fond grada Trebinja (Hercegovačka kuća), Anđelić ltd, Bardo (Te Ora), BioFan, BIM Kurtović, Biotope, Boroviti, Halilović, Heti, Khran Impex, Oliva, OPG Jukić, Regius i Tim Med.\nPored poslovnih susreta između članova delegacije, 06.04. 2022. godine održana je konferencija na temu „Mogućnosti za projekte, umrežavanje i prikupljanje informacija“. Program konferencije je obuhvatio prezentacija korisnih platformi za kompanije, izazove u poslovanju i mogućnosti, koristi i primjenjivost cirkularne ekonomije u ZB.\nNa samom početku konferencije, prisutnima se obratio zamjenik generalnog sekretara KIF/VTK BIH Nihad Bajramović i prisutne detaljnije upoznao sa suštinskim ciljevima i aktivnostima KIF-a.\nMarija Ašković Matić, projekt koordinator KIF ZB, predstavila je prisutnima nove korisne i besplatne alate za kompanije. U cilju podrške intraregionalnoj i međunarodnoj trgovini i podrške izvozu kompanija sa Zapadnog Balkana, KIF ZB je razvio jedinstveni digitalni alat – Market Access bazu podataka koja se sastoji od 4 modula sa različitim funkcijama i ulogama, dok baza podataka „Market Intelligence“ kompanijama na jednom mjestu pruža pregledan širok spektar informacija o makroekonomskim indikatorima za region Zapadnog Balkana, cijenama proizvoda koje kompanije žele da izvezu ili uvezu, porezima na određene proizvode, tržišnim trendovima po zemljama, o propisima prije plasiranja proizvoda na svjetska tržišta itd.\nIspred Evropske preduzetničke mreže (EEN), Nikola Balić, voditelj odjela za nauku i inovacije na Sveučilištu u Splitu, je prisutnima predstavio FINNO platformu za pristup finansijama i inovacijama, kao i otvorene pozive za projekte/grantove. Predstavljen je širok program podrške koje kompanije mogu iskoristiti.\nNa temu cirkularne ekonomije, smanjenja troškova, zero waste-a, te otpada kao globalnog problema, tipovima otpada, klasifikaciji, i nepovoljnom upravljanju otpadom u regionu govorila je Nataša Bakreska.\nJelena Vlajić, ekspert za poljoprivredno-prehrambene lance snabdijevanja, prisutnima je govorila o potencijalima za stvaranje međunarodnih poljoprivredno-prehrambenih lanaca snabdijevanja u regionu Zapadnog Balkana, kao i razvijanju cirkularne ekonomije radi postizanja ekonomske, ekološke i socijalne održivosti.\nNakon konferencije održano je preko 100 poslovnih susreta na kojima je učestvovalo više od 100 kompanija iz Albanije, Bosne i Hercegovine, Kosova, Crne Gore, Sjeverne Makedonije, Srbije, Mađarske i Hrvatske.\nOvaj događaj otvorio je vrata novim poslovnim aranžmanima i jačanju ekonomija zemalja Zapadnog Balkana.


2. Međunarodnu konferenciju „Bezbednosti saobraćaja na putevima i izazovi transporta u Jugoistočnoj Evropi (JIE)“ - AMRKS\nKoledž Tempulli i Kosovsko udruženje motorizacije (AMRKS) organizovaće 2. Međunarodnu konferenciju „Bezbednosti saobraćaja na putevima i izazovi transporta u Jugoistočnoj Evropi (JIE)“. Konferencijom c´e koordinirati Akademija Međunarodne unije drumskog saobraćaja (IRU) i bic´e podržan Evropski savet za bezbednost saobraćaja (ETSC).\nDrumski saobraćaj i bezbednost transporta kao prioriteti zajedničkog akcionog plana za povećanje bezbednosti na putevima jesu uslovi Dekade akcija UN-a za bezbednost saobraćaja na putevima 2011-2020, ali istovremeno, ovo je neophodan uslov za put zemalja zapadnog Balkana u EU.\nCilj Konferencije je da se bavi određenim pitanjima u dve oblasti:\n1. Razmena ideja lokalnog i međunarodnog specijaliste za bavljenje izazovima vezanim za bezbednost na putevima, sprečavanje udesa, i stalno poboljšanje putne infrastrukture, transport, osiguranje automobila, uvođenje modela i uspešno sprovođenje različitih aktivnosti za bezbednost na putevima.\n2. Predstaviti Projekat SEED industriji drumskog saobraćaja i vladinim zvaničnicima iz regiona u pogledu preduzetih inicijativa u oblasti drumskog saobraćaja, posebno u oblasti profesionalnih kvalifikacija, pristupa tržištu, uzajamnog priznavanja standarda, ekološke prihvatljivosti.\nKonferencija c´e okupiti sve institucije i zainteresovane strane na Kosovu i iz zemalja jugoistočne Evrope, što može doprineti povećanju bezbednosti saobraćaja i sprečavanju saobraćajnih nesreća.\n3. Međunarodna konferencija „Bezbednosti saobraćaja na putevima i izazovi transporta u Jugoistočnoj Evropi (JIE)“ biće održana 22. i 23. januara 2015. godine, u Hotelu Victory u Prištini, Republici Kosovo.\nHendrikus Bouwmeister - EULEX Kosovo\nLuana Bidasca - ETSC\nNiko Leka - ACA\nXhevat Perjuci - Kolegji tempulli\nXarmin Kaltenegger - KFV\nFatime Jasiqi - MASHT\nFrosina Carapic - AMERIT


MOSTAR - Ima li mjesta za Srbe u gradu na Neretvi? | Trebinje Live\nMOSTAR - Ima li mjesta za Srbe u gradu na Neretvi?\nKoordinacioni odbor srpskih organizacija u Mostaru zatražio je danas od srpskih predstavnika na svim nivoima vlasti i od međunarodne zajednice da se založe za položaj Srba u ovom gradu.\nIz Koordinacionog odbora srpskih organizacija poručuju da je za Srbe neprihvatljivo bilo kakvo rješenje koje podrazumijeva podjelu Mostara.\n"Pitamo se da li bi u podijeljenom Mostaru uopšte bilo mjesta za Srbe i kakva bi bila njihova budućnost?", navodi se u otvorenom pismu ove koordinacije.\nU pismu se ističe da su u prijedlozima za izmjene Izbornog zakona BiH u dijelu koji se odnosi na Mostar i Statut ovog grada zanemareni interesi Srba, kojim se oduzima i ono malo prava koja su do sada imali, makar na papiru.\nKoordinacioni odbor srpskih organizacija u Mostaru podsjeća da je formiran da bi se jedinstvenim stavom pokušalo uticati na zaštitu interesa srpskog naroda na ovom području, ali da taj glas ne dopire ni do koga.\n"Iako smo više mjeseci apelovali da se i Srbi uključe u pregovore o Mostaru i da se uvaže naši stavovi, to nije urodilo plodom. Nezadovoljni predloženim rješenjima koja dolaze od hrvatskih i bošnjačkih stranaka u Mostaru, tražimo od srpskih predstavnika na svim nivoima vlasti, a posebno u Parlamentarnoj skupštini BiH, da se hitno uključe u rješavanje položaja srpskog naroda u Mostaru", navodi se u otvorenom pismu.\nU Koordinaciji kažu da su do sada imali načelnu podršku srpskih političara, ali da sada traže konkretnu podršku i jasan stav srpskih predstavnika da zaštite interese Srba u gradu na Neretvi i da u Parlamentarnoj skupštini BiH kroz Izborni zakon BiH ne dozvole da se usvoje rješenja koja bi značila dodatno urušavanje položaja Srba.\nOd srpskih predstavnika traže da oni od političkih predstavnika iz reda hrvatskog i bošnjačkog naroda zatraže da se usvajanjem Statuta grada Mostara uvaže stavovi Koordinacije srpskih organizacija u Mostaru.\nKoordinacija je usvojila osnovne principe budućeg uređenja Mostara, a osnovni je da Mostar mora ostati jedinstven u teritorijalnom i administrativnom smislu.\nU ovoj koordinaciji smatraju da Mostar treba da bude jedna izborna jedinica, te da se mora jasno definisati zaštita nacionalnih interesa u izvršnoj i zakonodavnoj vlasti, i to u izvršnoj vlasti kroz instituciju gradonačelnika i dva zamjenika gradonačelnika iz reda tri konstitutivna naroda, te u zakonodavnoj kroz Klub naroda u Gradskom vijeću.\nBudući da je Mostar dejtonska kategorija, te da je visoki predstavnik u BiH upravo bio kreator sadašnjeg Statuta grada Mostara, pozivaju predstavnike međunarodne zajednice, a posebno Kancelariju visokog predstavnika u BiH, da ne dozvole bilo kakvo rješenje koje ne bi uvažavalo interese Srba u Mostaru.\nU pismu se napominje da mostarski Srbi ne žele ništa da blokiraju, već hoće da budu dio rješenja koje će od Mostara napraviti moderan evropski grad u kojem će biti mjesta za sve narode i građane.\nRadnica u Sarajevu trčala za lopovom, savladala ga i predala policiji\nBrak počeli u policijskoj stanici - Mladenci i dio svatova privedeni zbog divljanja vozilima na ulici\n17 žrtava korone u FBiH, 606 novih slučajeva\nOd ponedjeljka u FBiH komercijalna cijena PCR testiranja 96 KM


Politika privatnosti - Areve\nNaša web stranica je https://www.areve.rs i bavimo se proizvodnjom garderobe.\nMožete biti sigurni da su Vaši podaci u potpunosti zaštićeni. U ime Areve online prodavnice obavezujemo se da ćemo čuvati privatnost svih naših kupaca. Sve informacije koje podelite sa nama su sigurne, i ni na koji način se ne dele trećim licima. Areve brend stoji iza svojih potrošača, i osigurava bezbedno i sigurno poslovanje na svojoj online prodavnici.\nKako bismo uspešno obradili Vašu porudžbinu potrebni su nam Vaše ime i prezime, adresa, e-mail i telefon. Uz pomoć tih podataka u mogućnosti smo da Vam isporučimo željenu robu, kao i da Vas obavestimo o trenutnom statusu narudžbine. Prikupljamo isključivo neophodne, osnovne podatke o kupcima/korisnicima i podatke koji su neophodni za poslovanje i informisanje korisnika u skladu sa dobrim poslovnim običajima i u cilju pružanja kvalitetne usluge. Prijavom ili registracijom na www.areve.rs podrazumeva se saglasnost korisnika da mu šaljemo email, sms i viber obaveštenja. Dajemo kupcima mogućnost izbora uključujući mogućnost odluke da li žele ili ne da se izbrišu sa mailing, sms i viber lista koje se koriste za marketinške kampanje.\nAreve online prodavnica će Vaše lične podatke koristiti isključivo u svrhe tehničke administracije web sajta, kako bi Vam dala pristup posebnim informacijama ili za komunikaciju sa Vama. Areve online prodavnica neće prodati podatke koje poseduje trećim licima, niti na tržištu. Zaposleni u Areve online prodavnici su u obavezi da poštuju poverljivost Vaših podataka.\nAreve online prodavnica može ustupiti Vaše podatke (ime, prezime, adresu na koju se roba dostavlja, kontakt telefon osobe koja robu prima) partnerskoj firmi koja u ime Areve online prodavnice, a za Vaš račun robu dostavlja do željene adrese. Partnerska firma je u obavezi da poštuje poverljivost Vaših podataka.\nDelovi našeg sajta www.areve.rs koristi „cookies“ kako bi Vam pomogao da prilagodite korišćenje interneta Vašim potrebama.\nCookie je tekstualni fajl koji se čuva lokalno na vašem računaru i koji omogućava prepoznavanje korisnika koji se vratio na internet stranicu, a radi praćenja i analize poseta internet stranici u cilju optimizacije internet stranice Areve online prodavnice.\nSaglasnost i izmena uslova\nKorišćenje naših servisa podrazumeva saglasnost korisnika sa navedenom politikom privatnosti i korišćenja kolačića. Areve online prodavnica se obavezuje da će se pridržavati svega navedenog, a sve promene uslova postaju važeće tek nakon objavljivanja na ovoj strani i slanja e-mail obaveštenja svim registrovanim korisnicima.


BalkanMagazin :: Nove investicije u rudarstvo\nutorak, 20. oktobar 2020 13:07\nBritanska kompanija Mineco Limited, jedan od najvećih investitora u rudarstvu na Zapadnom Balkanu, nastavlja investiranje u rudarstvo Srbije, otvaranjem još jednog rudnika olova i cinka, u Raškoj oblasti.\nMineco na ovaj način sprovodi dugoročni plan razvoja u jugoistočnoj Evropi, gde trenutno, samostalno ili sa partnerima, poseduje pet aktivnih rudnika obojenih metala, od kojih se tri nalaze u Srbiji, dok su dva u Bosni i Hercegovini, saopšteno je iz kompanije.\nPored ulaganja u dalji razvoj postojećih rudnika i geološka istraživanja na više lokacija na Balkanu, Mineco je akvizicijom srpske rudarske kompanije “Vavrina Resources” doo, obavio prve korake u nameri da otvori svoj četvrti rudnik u Srbiji.\nU likvidacionom procesu nekadašnjeg rudnika Suva Ruda, kompanija “Vavrina Resources” ranije je otkupila zemljišne parcele neophodne za buduću proizvodnju cinkove i olovne rude i koncentrata. Parcele su prodate za račun ATB Banke iz Amsterdama, koja je jedan od najvećih poverilaca bivšeg vlasnika rudnika Suva Ruda. Ova banka je parcele imala kao deo obezbeđenja za kredit od 25 miliona evra, koji nikada nije vraćen.\nDirektor Mineco Limited, Bojan Popović ističe nameru britanske kompanije da u narednih nekoliko godina, zajedno sa svojim partnerima, obimnim ulaganjima, izgradi neophodnu infrastrukturu na ovim parcelama, kao i pogone za preradu rude u koncentrate koje izvoze krajnjim kupcima širom sveta.


Dodik: Prosvjedi u FBiH su politički motivirani | Poskok.info\nDodik: Prosvjedi u FBiH su politički motivirani\nBANJA LUKA – Predsjednik Republike Srpske Milorad Dodik izjavio je da su prosvjediu Federaciji BiH politički motivirani s ciljem da se osigura promjena političke strukture u BiH. Dodik je rekao da Republika Srpska prati djelovanje i aktivnosti pojedinih grupa koje žele da proteste iz Federacije prenesu i destabiliziraju Srpsku.\n“Najbolji način da se tome suprostavimo je da u listopadu budu održani fer i pošteni izbori, te da oni koji dobiju izbore preuzmu odgovornost za dalje vođenje Republike Srpske”, izjavio je Dodik u zajedničkoj emisiji Radio Beograda i Radija Republike Srpske.\nDodik je rekao da ne vjeruje u BiH, koja nikada nije ni bila država, ističući da će politički odgovorne elite u Republici Srpskoj procijeniti kada će biti trenutak za raspisivanje referenduma o statusu Republike Srpske.\n“Ključ rješenja za nas ovdje u BiH je samostalnost Republike Srpske, koju ne dozvoljavaju stranci”, istakao je Dodik.\nDodik je rekao da Srpska podržava zahtjeve hrvatskog naroda za trećim entitetom, koji nemaju nikakvih aspiracija prema Republici Srpskoj, zaključujući da će takva podrška izostati ukoliko ti zahtjevi budu išli na štetu Republike Srpske.


Kinezi napravili aplikaciju preko koje aplaudiraju predsjedniku\nProsječnog mladog Kineza možda nije interesirao ovonedjeljni trosatni govor kineskog lidera Si Đinpinga na kongresu Komunističke partije, ali su mu rado aplaudirali preko najnovije aplikacije za pametne telefone koja se proširila internetom u Kini.\nInternet kompanija Tensent, poznata po aplikaciji za instant poruke WeChat, ove sedmice je izašla s igricom koja korisnicima omogućava da tapšu predsjedniku – tapkanjem po ekranu telefona.\nCilj je da to učine što više puta za određeno vrijeme, navodi agencija AP. Za samo tri dana igrica je odigrana 1,2 milijardu puta, a mnogi su dijelili rezultate preko društvenih mreža i izazvali prijatelje.\nU novoj Tensentovoj igrici korisniku se prikazuje kratak isječak govora Si Đinpinga sa otvaranja kongresa KP Kine, na neke od tema kao što su poboljšanje života siromašnih seljaka ili regulisanje tržišta stanogradnje, nakon čega korisnik treba da tapše.\nKorisnici su zabilježili nevjerovatne rezultate u broju aplauza u sekundi, navodi AP i dodaje da je igrica primjer kako KP Kine koristi internet i popularnu kulturu za širenje svoje poruke, podsticanje patriotizma i izgradnju lojalnosti vođstvu a posebno Si Đinpingu za koga se tvrdi da je prikupio više moći nego bilo koji kineski lider u prethodnim decenijama.\nVlast u FBiH ne bavi se nagomilanim problemima, već sama sobom


Pomoću ovog trika izdržaćeš dugo na štiklama! - Vesnik\nHome / korisni saveti / lepota / moda / noge / štikle / žene / Pomoću ovog trika izdržaćeš dugo na štiklama!\nPomoću ovog trika izdržaćeš dugo na štiklama!\n16:19:00 korisni saveti, lepota, moda, noge, štikle, žene\nSredile smo se, obule naše nove cipele, ali ubrzo na zabavi bol u nogama počinje da nas ometa da u potpunosti uživamo. Ipak, zabava ne mora tu da se završi, ako isprobaš ovaj trik koji preporučuje žena koja se već dugo bavi cipelama i piše o njima, Megan Kleiri.\nOna savetuje da kada osetiš tu poznatu bol koju ti uzrokuju tvoje cipele, uradiš sledeće:\nPrvo idi u toalet, izuj se, pa u umivaoniku pusti hladnu vodu da malo teče po jednoj, a zatim drugoj nozi. Nakon toga, na još vlažna stopala nanesi losion za telo (odsad uvek nosi u torbici). Nemoj sasvim da osušiš noge već ih još malo vlažne ponovno uvuci u cipele, piše Miss7.\n"Ovako možete da ostanete u cipelama još četiri sata, a da ne osetiti bol. Ipak, mora samo da se pazi na to da kad ponovno obuješ cipele, da noge ne budu jako mokre, samo blago vlažne", kaže Megan. Objašnjava da ovaj trik deluje jer losion održava vlagu u koži, ali i stvara glatkoću zbog koje je trenje manje.\nPomoću ovog trika izdržaćeš dugo na štiklama! Reviewed by Весна Веизовић on 16:19:00 Rating: 5


Posao za 311 radnika u Pećincima | Novosti.RS\n25. 10. 2016. u 12:30\nPodsticajna sredstva Vlade Srbije namenjena i Pećincima. Finansijski vetar u leđa za “Kofikeb” i “Albon”\n“Albon” proizvodi klipnjače za motore i otvara 200 radnih mesta\nPEĆINCI - Povodom odluke Saveta za ekonomski razvoj Vlade Srbije, da se dodele podsticaji za ulaganje nekolicini preduzeća koja će otvoriti ukupno 6.600 novih radnih mesta u Srbiji, među njima su i dve firme iz opštine Pećinci. Dodatnih 311 radnih mesta, smanjiće nezaposlenost na području ove opštine, ali i uvećati budžetski priliv od poreza na zarade, ocenjuju u lokalnoj samoupravi.\nPojedine kompanije koje posluju u Beogradu, Somboru, Kruševcu, Prokuplju, Sečnju i Pećincima, dobiće podsticaje za dalji razvoj proizvodnje. Među njima su i “Kofikeb” i “Albon”, koje proizvode delove za auto-industriju, čija sedišta su u Deču i Šimanovcima. “Kofikeb”, koji proizvodi kablove, uposliće dodatnih 111 radnika, u odnosu na 70, koliko ih trenutno radi, dok će “Albon”, proizvođač klipnjača, podsticajnim sredstvima zaposliti dodatnih 200 radnika.\n- Izrazito je dobrodošla svaka mera Vlade Srbije koja doprinosi otvaranju novih radnih mesta, bilo da je reč, kao u ovom slučaju, o podsticajnim sredstvima za ulaganje, ili o sveobuhvatnim privrednim reformama kojima se unapređuje investiciona klima - smatra Željko Trbović, načelnik OU, i dodaje da je ove godine u opštini Pećinci realizovano pet investicija.\nJedna od njih je i kompanija “Dr Etker”, koja je u maju ove godine otvorila pogon, zatim novi distributivni centar koji je izgradila kompanija IPB. Uskoro sa radom treba da počne i distributivni centar kompanije “Feniks”.\n- “Dr Etker” upošljava oko 200 radnika, u novom distributivnom centru kompanije IPB posao će dobiti oko 130 radnika, dok je “Feniks” najavio upošljavanje oko 150 radnika. S obzirom na to da su u ovdašnjoj Filijali NSZ, prema podacima za septembar, 1.093 nezaposlena, jasno je koliko nam nova radna mesta znače - naglašava Trbović i objašnjava da je povećanje uposlenosti jedan od načina na koje će pećinačka lokalna samouprava nadoknaditi umanjenje budžetskog priliva zbog novog Zakona o finansiranju lokalnih samouprava.\n- Drugi način na koji ćemo kompenzovati efekte ovog zakona su kvalitetni infrastrukturni projekti, sa kojima ćemo aplicirati za sredstva kod republičkih i pokrajinskih fondova - napominje Trbović.\nPEĆINAČKA lokalna samouprava moraće da nadoknadi umanjenje budžetskog priliva od 15 miliona dinara, koje je posledica novog Zakona o finansiranju lokalnih samouprava. NJime je regulisano da će umesto dosadašnjih 80 odsto od poreza na zarade, opštinama pripasti 74 odsto.\n17:19 GROBARI U NEVERICI: Željko Obradović dogovorio saradnju sa Partizanom?


NEĆETE VJEROVATI SVOJIM OČIMA: Ove nestvarne situacije nisu namještene (FOTO) | Cik Novosti\nNEĆETE VJEROVATI SVOJIM OČIMA: Ove nestvarne situacije nisu namještene (FOTO)\nNevjerovatne stvari se četo dešavaju, ali da se dogodi ovo što ćete vidjeti u nastavku je prava drama i djeluje NESTVARNO!\nRusija je saopćila u subotu da Sjedinjene Države pokušavaju da izgrade “vizni zid” prema Rusima nakon što je dvome baletana Boljšoj teatra odbijena viza radi nastupa u New Yorku.\nMinistarstvo vanjskih poslova izrazilo je žaljenje zbog američke odluke da uskrati vizu ruskoj primabalerini Olgi Smirnovoj i solo plesaču Jacopu Tissiju, koji su trebali nastupšiti na gala događaju u Lincoln centru.\n“Ovo se nije dešavalo čak ni u vrijeme Hladnog rata”, navodi ministarsatvo u saopćenju postavljenom na svom websiteu.\n“Danas, međutim, uticajne snage u SAD-u, preokupirane pokušajima da izvrše što teži pritisak na Rusiju, ne prezaju ni od čega. Oni pokušavaju ograditi Amerikance od Rusa viznim zidom, kao što smo viđali i ranije, čineći putovanja naših građana u SAD praktično nemogućim”, saopćilo je ministarstvo.\nMoskovski Boljšoj teatar saopćio je da to ne može komentirati jer nije organizirao turneju i nema informacije o aplikaciji za vizu.\n“Pošto radna viza također nije izdata na vrijeme za Jacopa Tissija, italijanskog državljana, mi bismo radije to protumačili kao nepravilnosti u proceduralnim formalnostima a ne kao događaj povezan s trenutnim političkim napetostima”, navodi Ured za odnose s medijima Boljšoj teatra u saopćenju poslanom putem emaila.\nAmerička ambasada u Moskvi nije odmah odgovorila na email zahtijev za komentarom.\nU petak je Kremlj saopćio da Sjedinjene Države namjerno otežavaju članovima posade nacionalnog avioprevoznika Aeroflot da dobiju američke vize, nakon što je rusko ministarstvo vanjskih poslova saopćilo da ne odbacuje mogućnost da se letovi između dvije zemlje prekinu zbog novonastale situacije, prenosi Reuters.


POČETNA NACIONALNE VESTI Nova odluka Vlade o izvozu žitarica\nVlada Srbije usvojila je izmenjenu Odluku o privremenom ograničenju izvoza osnovnih poljoprivredno-prehrambenih proizvoda bitnih za stanovništvo.\nNjome su uvedena kvantitativna ograničenja izvoza na mesečnom nivou za određene poljoprivredno-prehrambene proizvode.\nSnabdevenost brašnom i pšenicom na domaćem tržištu je dobra i slobodan izvoz brašna ne može da ugrozi snabdevenost domaćeg tržišta, a omogućava da se pred žetvu rasterete silosi za prijem novog roda, kao i da se sačuvaju tradicionalna tržišta, s obzirom na to da je Srbija tradicionalni izvoznik brašna na tržišta zemalja iz regiona, saopšteno je iz Vlade.\nImajući u vidu dovoljne raspoložive količine brašna i pšenice, slobodan izvoz brašna koji je predložen ovom odlukom, imaće višestruki pozitivan ekonomski uticaj na domaće tržište, dovešće do većeg upošljavanja domaćih prerađivačkih kapaciteta i mlinovima omogućiti akumulaciju finansijskih sredstava neophodnih za otkup novog roda u žetvi, dodaje se u saopštenju.\nPRETHODNI ČLANAKZvanična merenja automatske stanice u Požarevcu: Povećana količina PM 2.5 i PM 10 čestica\nSLEDEĆI ČLANAKSony prodao više od 19 miliona PlayStation 5 konzola


Konačno: Asanž postao državljanin Ekvadora, traži se rešenje\nM. K. 12. januara 2018. 01:01\nEkvador je dao državljanstvo osnivaču „Vikiliksa“ Džulijanu Asanžu, koji već pet godina boravi u azilu u ambasadi te zemlje u Londonu.\nAsanž je, na svoj zahtev, postao naturalizovani državljanin Ekvadora 12. decembra, izjavila je ministarka spoljnih poslova te države Marija Fernanda Espinoza i istakla da želi da se sa Britanijom postigne „dostojanstveno“ i „pravično“ rešenje za njegovu situaciju.\nEkvador je Asanžu dao politički azil nakon što je on pobegao u ambasadu 2012. godine, kako bi izbegao ekstradiciju Švedskoj zbog istrage o tvrdnjama da je silovao jednu ženu.\nAsanž je odbacio te tvrdnje i izrazio strahovanje da bi ga Švedska mogla izručiti Amerikancima, gde bi mu se sudilo zbog objavljivanja stotina hiljada poverljivih vojnih i diplomatskih dokumenata SAD.\nŠvedska je, u međuvremenu, odustala od zahteva za ekstradiciju, ali bi on u Britaniji i dalje mogao da bude uhapšen, pošto je puštanje na slobodu uz kauciju iskoristio da zatraži azil.\nBritanski Forin ofis objavio je ranije da je odbio zahtev Ekvadora da se Asanžu, koji je rođen kao državljanin Australije, odobri diplomatski status.\nMinistarka Spinoza je, takođe, izjavila da strahuje za Asanžov život, zbog pretnji koje dolaze „od trećih država“.\nOna je, na konferenciji za štampu, rekla da Asanž neće napustiti ambasadu Ekvadora u Londonu sve dok mu ne budu pružene bezednosne garantije.\n„Ekvador trenutno istražuje druge mogućnosti u dijalogu sa Britanijom, kao što su dobre usluge uglednih autoriteta, drugih država ili međunarodniih organizacija koje bi mogle da olakšaju postizanje pravičnog, konačnog i dostojanstvenog rešenja za sve strane“, rekla je Espinoza.


Pčelari udruživanjem postigli rekordan izvoz i cenu meda - Agro TV\nPočetna Novo Pčelari udruživanjem postigli rekordan izvoz i cenu meda\nPredsednica vlade Srbije Ana Brnabić obišla je pogon za prikupljanje i plasman meda „Naš med“ u Rači i pozvala sve poljoprivredne proizvođače da se na sličan način udruže kao pčelari, koji su tako uspeli da lane ostvare rekordan izvoz meda od 15 miliona dolara i povećaju otkupnu cenu za 56 odsto bagremovog i čak za 241 odsto šumskog meda.\n– Svi poljoprivredni proizvođači u Srbiji treba da pogledaju šta su uradili pčelari i da se ugledaju na ovaj primer, jer onda sami sebi obezbeđuju dodatnu sigurnost i ne zavise od nepoštenih i nelojalnih posrednika i sami plasiraju proizvod i nalaze put do svojih kupaca – poručila je predsednica vlade.\nOna kaže da je u pitanju investicija ukupno vredna 1,6 miliona evra i da su sami pčelari njegovi većinski vlasnici, dok manjinski deo ima opština Rača.\nBrnabićeva je istakla da se sav taj projekat realizuje uz podršku vlade Srbije.\n– Za samo osam meseci oni su već preko svog pogona „Naš med“, za prikupljanje, pakovanje i plasman meda, uspeli bez posrednika da otvore najzahtevnije tržište EU. Ova burad idu za Italiju u utorak, kao drugi kontigent, a onda ide i treći i četvrti. To je neverovatan uspeh – naglasila je Brnabićeva.\nPremijerka kaže da se sada pčelarima plaća avansno 90 odsto bez posrednika i da su zato uspeli toliko da podignu cenu meda.\n– Drago mi je da ćemo 2020. pamtiti ne samo po kovidu već i po istorijskom rekordu vednosti izvoza meda – naglasila je.\nOna je istakla da bi to trebalo da znaju svi naši poljoprivrednici – šta je moguće uraditi kada se udružite i imate jasan plan i viziju.\nBrnabićeva ističe kako su pčelari uspeli da plasiraju med i na tržište Saudijske Arabije i da očekuje otvaranje i drugih tržišta, uz podršku vlade Srbije.\nOna dodaje da pčelari sada imaju sigurnost, predvidivost i transparentnost i znaju šta mogu da očekuju sutra. Poručila je da će pčelari i dalje imati podršku vlade Srbije.\nNa pitanje kako se sprovodi nacionalni plan za pomoć mladim poljoprivrednicima, Brnabićeva je rekla da to ide odlično i da oni mogu da dobiju oko 15.000 evra pomoći.\nNajavila je da će vlada insistirati na digitalizaciji poljoprivrede i da će Srbija imati i evropski centar izvrsnosti u digitalnoj poljoprivredi u Novom Sadu, kao i da očekuje u narednih nekoliko nedelja polaganje kamena temeljca za „BioSense“ institut kao evropski centar izvrsnosti digitalne poljoprivrede.\n– Poslednje tri godine smo imali sve bolje rezultate u poljoprivredi i svaka je bila bolja od desetogodišnjeg proseka. Ja ću s Nedimovićem obići verovatno naredne nedelje radarski centar „Bukulja“ za protivgradnu zaštitu, i tu smo završili kompletnu automatsku protivgradnu zaštitu. Modernizujemo dalje našu poljoprivredu – poručila je premijerka.\nPredsednik Saveza pčelarskih organizacija Srbije Rodoljub Živadinović zahvalio je predsednici vlade Srbije na velikoj podršci i istakao da je projekat „Naš med“ uspeo, kao i da je za osam meseci otkupljeno već 90 tona meda. Dodaje da će već danas to biti 110 tona, a za neki dan 130 tona.\n– I u nekim vrtićima je utvrđeno da je bilo neispravnog meda. Evo danas, bagremov med iz prvog šlepera koji je otišao za Italiju plaća se pčelaru skoro 800 dinara, a med koji je ušao u vrtiće je išao za 270 dinara plus PDV – naveo je on.


Ozbiljnost protesta u Srbiji: Ne može se bez organizacije protiv diktature | Analitika - Informativni Portal\nOzbiljnost protesta u Srbiji: Ne može se bez organizacije protiv diktature\nMože li se verovati tvrdnjama da su protesti organizovani spontano pozivom onih koji svoje nezadovoljstvo stanjem u društvu izražavaju kritikom, na društvenim mrežama ili izlazak na ulice ima veze sa gubitnicima na predsedničkim izborima. To što organizator protesta nije jasno predstavljen odbio je deo građana od šetnje koji su bili aktivni demonstranti 90-ih godina, ali i privukao one koji su se tih godina rodili.\nObjavljeno: 16. 04. 2017 - 22:44\nPiše: Violeta CVEJIĆ\nAko je opozicija u Srbiji toliko kilava, što javno svakodnevno ponavljaju njeni simpatizeri, onda je moguće da je okupljanje demonstranata koje su počeli studenti zaista organizovano preko Fejsbuka. Iskusni borac za pravdu psiholog dr Žarko Korać, profesor Filozofskog fakulteta, kaže da veruje da su protesti spontani jer te večeri kada su počeli on nije znao za njih, a sebe smatra za obaveštenog čoveka. On ocenjuje da je protest po- čeo kao tipično mladalački dogovor na društvenim mrežama. „To je i problem za vlast jer iza protesta ne stoje političke stranke, kada bi stajale oni bi to lako rešili“, rekao je Korać za TV N1. Ono što je različito od svih dosadašnjih protesta i nije uporedivo sa protestima iz 90-ih godina, koji su kulminirali 5. oktobra 2000. godine, je anonimnost organizatora, svakodnevno menjanje zahteva tj. dodavanje novih, a sve izgleda kao zabava dela građana čiji su kandidati izgubili na predsedničkim izborima.\nProtesti 1996-1997. godine su imali jasan cilj: vratiti pokradene lokalne izbore, građanske šetnje su mesecima predvodili Vesna Pešić, Zoran Đinđić i Vuk Drašković i svaka od njih se završavala obraćanjem lidera građanima, a studenti su sami šetali sa svojim liderima i tako podržavali zahteve građana. Sve je završeno donošenjem leks specijalis zakona kojim je priznata izborna krađa naravno pod pritiskom međunarodne zajednice i njihovog izaslanika Felipea Gonzalesa.\nKo sada šeta i šta se može očekivati? U Beogradu, Novom Sadu, Nišu i Subotici šetnju su počeli studenti, pridružuju im se nezadovoljni građani i sve je usmereno protiv novoizabranog predsednika Srbije Aleksandra Vučića koji kaže da podržava ulične proteste i da je „obaveza države da obezbedi demokrtaska pravila za šetnju i demokratsko obraćanje“, rekao on i pozvao demonstrante da šetaju što duže procenjujući da je to bolje za njega u političkom smislu. „Samo ih molim i želim da to bude mirno...“, rekao je Vučić i objasnio da je obaveza države da poštuje političku volju manjine i odbacio mogućnost da njegova stranka organizuje kontramiting - kao što je to uradio SPS 25. decembra 1996. godine kada su se na Terazijama sukobile pristalice Miloševića i opozicije i jedni i drugi štiteći glasove koje su dali na lokalnim izborima. Protesti nisu masovni ali su svakodnevni, zahtevi za smenama direktora RIK-a, REMa, urednika informativnog programa RTS-a i TV Novi Sad, predsednice parlamenta Maje Gojković se ne mogu rešiti na ulici, zbog toga su valjda i neki učesnici protesta skeptični prema ispunjenju zahteva.\nVuk Velebit, student Fakulteta političkih nauka koji se eksponirao u javnosti, rekao je u jednoj od izjava da su zahtevi legitimni, ali da su „pojedini nerealni kao što je smena Maje Gojković i čelnika RIK-a i REM-a“. Velebit kaže da bi pregovarao sa Vučićem oko zahteva, ali je pitanje koje i koliko studenata predstavlja Velebit. Nije problem što su studenti radili u izbornim štabovima predsedničkih kandidata i što je Velebit govorio na mitingu Saše Jankovića, drugoplasiranog na predsedničkim izborima, ali je problem ako se studenti predstavljaju da nemaju veze sa strankama, a u praksi je drugačije.\nPavle Garzičić, svršeni student ekonomije i međunarodne tgovine, takođe neformalni vođa protesta i jedan od inicijatora organizacije Drugi krug, kaže da želi da protesti prođu u najboljem redu i da je važno da se probudi energija među mladima da iskažu svoj bunt. On ostavlja mogućnost da protesti i nisu spontani napominjući da nijedan opozicioni lider ne može da svakodnevno izvede toliko ljudi na ulice. On je primetio da na terenu „postoji perfektna koordinacija policije i protestanata i to može da bude iz dva razloga: jedan je zato što vlast dozvoljava i drugi zato što se vlast stvarno plaši nekih uličnih nereda“, rekao je Garzičić.\nTok protesta i da li će se zahtevi ispuniti niko ne može predvideti. Demonstranti su ispunjenje zahteva oročili do 17. aprila, sednica parlamenta je zakazana za 19. april, a nema plana da li će se protesti nastaviti, radikalizovati ili će ova borba utihnuti zavisi najvećim delom i od učesnika protesta. U jednom komentaru o tome ko su učesnici protesta, sociolog kulture prof. dr Ratko Bo- žović sa Fakulteta političkih nauka je rekao: „Oni ne pristaju na podaništvo ni u kući, u auritarnoj porodici. Zašto bi pristali na podaništvo u zajednici u kojoj se uspostavlja kult ličnosti? Ovo je u stvari atak na jednu političku arheologiju, na jednu političku zoologiju... Mladi ljudi na to ne pristaju. Ne pristaju da im neko ubija vreme koje dolazi u kome oni više neće napuštati zemlju, neće pakovati kofere, jer ih je i inače otišlo previše iz ove zemlje“, naveo je Božović.


Podrška EU vladavini prava na zapadnom Balkanu doprinijela je reformama, ali i dalje postoje važni fundamentalni izazovi | Support4Partnership\nPodrška EU vladavini prava na zapadnom Balkanu doprinijela je reformama, ali i dalje postoje važni fundamentalni izazovi\nEvropska komisija pozdravlja izvještaj Evropskog revizorskog suda o podršci EU vladavini prava na Zapadnom Balkanu, u kojem se navodi da je pomoć EU doprinijela reformama i dovela do pozitivnih pomaka u vladavini prava, kao što je poboljšanje efikasnosti pravosuđa i bila je ključna za implementaciju zakonodavnog okvira i promoviranje proaktivnog pristupa u borbi protiv korupcije, posebno u nekim zemljama partnerima sa Zapadnog Balkana.\nVladavina prava ostaje kamen temeljac procesa pridruživanja i odredit će ukupni tempo napretka zemalja partnera u procesu proširenja na njihovom putu ka EU.\nKao što jasno pokazuju najnoviji izvještaji Evropske komisije o proširenju, potrebni je uložiti dodatne napore u ovoj temeljnoj oblasti politike proširenja EU, kako bi se stvorila istinska kultura vladavine prava, kao i jača politička posvećenost Zapadnog Balkana za pokretanje ključnih reformi. U tom smislu, Evropska komisija konstatuje zaključak Evropskog revizorskog suda da je glavna prepreka neophodnim reformama nedostatak domaće inicijative i političke volje.\nEvropska komisija će se nastaviti baviti zemljama partnerima sa Zapadnog Balkana kako bi pomogla u unapređenju reformi i konsolidaciji vladavine prava u cijelom regionu. Preporuke Evropskog revizorskog suda su koristan doprinos ovim vitalnim naporima.\nPristup „prvo osnove“ koji je uspostavila Evropska komisija u okviru revidirane metodologije proširenja postavlja jači fokus na vladavinu prava na Zapadnom Balkanu. Evropski revizorski sud je ocijenio da su ovi revidirani instrumenti politike u dobroj poziciji za usmjeravanje reformi.\nŠto se tiče nezavisnih aktera kao što su civilno društvo i mediji, Evropska komisija prepoznaje ključnu ulogu koju imaju u demokratskom pluralističkom društvu zasnovanom na vladavini prava i podržava ih u vršenju njihove kritičke funkcije vladavine prava na Zapadnom Balkanu.\nEvropska komisija će nastaviti podržavati njihovu ključnu ulogu u svim relevantnim sektorima. Tokom finansijskog perioda 2014-2020, oko 250 miliona eura dodijeljeno je civilnom društvu i medijima širom regiona Zapadnog Balkana. Podrška u ovoj skali će se nastaviti iu finansijskom periodu 2021-2027.\nOsim toga, Komisija podržava civilno društvo i medije kroz sistematske angažmane i konsultacije, uključujući i pripremu paketa proširenja.\nZemlje kandidati koje žele da se pridruže EU moraju ispuniti ključne uslove poznate kao Kopenhaški kriterijumi, među kojima su stabilne institucije koje garantuju demokratiju, vladavinu prava, ljudska prava i poštovanje i zaštitu manjina.\nEvropski revizorski sud je izvršio reviziju učinka aktivnosti EU na promociji vladavine prava na Zapadnom Balkanu.\nRevidirana metodologija proširenja usvojena u februaru 2020. povećala je fokus Evropske komisije na temeljne reforme, počevši od vladavine prava, uz dodatno pružanje snažnijeg političkog upravljanja, kao i jače uslovljavanje.\nEU pomaže Zapadnom Balkanu u ovoj transformaciji na političkom, zakonodavnom, organizacionom i praktičnom nivou. U okviru Pretpristupnog instrumenta (IPA II) izdvojeno je 700 miliona eura za strukturne reforme u oblasti vladavine prava u periodu 2014-2020.


Koji je plan igre Milorada Dodika? ⋆ Mreža\nmreza 25 Decembra, 2021\nAutor: Hamza Karčić/AA\nNakon više od četiri mjeseca blokiranja funkcionisanja državnih institucija u Bosni i Hercegovini, politički predstavnici bosanskih Srba sada su povećali ulog. Narodna skupština entiteta Republike Srpske održala je 10. decembra posebnu sjednicu kojom je faktički pokrenut proces secesije. Skupština je usvojila zaključke s ciljem oduzimanja ovlasti države BiH i otvaranja puta za uspostavljanje paralelnih institucija u pravosuđu, odbrani, sigurnosti i oporezivanju. Ovo, po definiciji, predstavlja napad na suverenitet zemlje.\nDodik želi da se vrati “izvornom Daytonu”\nMeđunarodne reakcije su ključne\nZamrznuti sukob ili secesija\n(Autor je vanredni profesor na Fakultetu političkih nauka Univerziteta u Sarajevu)\nPredsjednik HSS-a o otkazanoj posjeti predsjednika Hrvatske: Da je otišao u BiH, Milanović bi vjerojatno bio kamenovan kao Vučić


RTV BIR - Srebrenica: U Kazanima pronađeni ljudski posmrtni ostaci\nSrebrenica: U Kazanima pronađeni ljudski posmrtni ostaci Istaknuto\nNa lokalitetu Kazani, općina Srebrenica, jučer su pronađeni nekompletni posmrtni ostaci najmanje dvije osobe, a pretpostavlja se da se radi o žrtvama bošnjačke nacionalnosti koje su ubijene u julu 1995. godine.\n"Posmrtni ostaci pronađeni su ispod lokalnog mezarja, odnosno između puta i rijeke, i to u otpadu raznog materijala od kuća", potvrdila je za Anadolu Agency (AA) Emza Fazlić, potparol Instituta za nestale osobe (INO) BiH.\nPrema informacijama iz Instituta za nestale osobe BiH istražitelji su na ovom lokalitetu radili 2004. godine, ali tada nisu ništa pronašli.\n"Naknadno je dovezen taj otpad u kojem su pronađeni posmrtni ostaci. Oni su prebačeni u Komemorativni centar u Tuzli gdje će uslijediti izuzimanje koštanih uzoraka, a radi DNK analize na osnovu koje će se utvrditi identitet žrtava. Ekshumacija je obavljena pod rukovodstvom Tužilaštva BiH, a po naredbi Suda Bosne i Hercegovine", rekla je Fazlić.\nIskopavanje u naselju Kazani koje se nalazi u neposrednoj blizini centra grada, nastavljeno je i danas.\nViše iz kategorije: « Održan štrajk upozorenja prosvjetnih radnika\tMostar: Mirna šetnja za žrtve genocida u Srebrenici »


Dodik stao pred srpsku vojsku i rekao: Mi gledamo u vas, a sada ću reći šta je Vučić rekao nama Srbima | Cik Novosti\nDodik stao pred srpsku vojsku i rekao: Mi gledamo u vas, a sada ću reći šta je Vučić rekao nama Srbima\nDodik je vježbi prisustvovao u društvu predsjednika Srbije Aleksandra Vučića i premijera Rusije Dmitrija Medvedeva. Kazao je da ga raduje prikazana organizovanost, opremljenost i odlučnost Vojske Srbije, što prije 10 godina nije bilo moguće.\n“Srbija u vremenu koje dolazi postaje garant za sigurnosti svih Srba gdje god da se nalaze. To je i predsjednik Vučić govorio, da se više neće desiti ‘Oluja’ i mi tu čitamo poruke i za našu sigurnost”, rekao je Dodik za ATV.\nDodik je naglasio da Republika Srpska nema nikakve namjere destabilizacije i ugrožavanje mira, ali da itekako ima namjeru da se “bori za svoj politički status i svoje političko pravo da određuje način na koji će da živi”.\n“Ranije smo predsjednica Republike Srpske i ja potpisali sporazum sa Gaspromom. Naravno da smo uslovljeni čekanjem da Srbija to završi, odnosno da preko Bugarske dođe u Srbiju, a onda će doći red i na nas”, rekao je Dodik.\n“Nešto smo riješili oko Bijeljine, ali primarni gasovod mora da pređe Drinu i da se gradi prema Banjoj Luci”, rekao je Dodik i dodaje da će biti i razgovora o Rafineriji.\nDodik je najavio da će tražiti da i RS na neki način ima korist od posebnog ili specijalnog sporazuma koji će Rusije ubrzo potpisati sa Srbijom o slobodnoj trgovini.\n“Svakako to nije bez pritisaka u vezi sa NATO-om i našom odlučnošću da to ne prihvatimo. Kada bi se Godišnji nacionalni program aktivirao, znamo da ne bi bilo moguće da računamo na podršu i ovo što smo danas vidjeli ovdje bilo bi samo na razglednici”, rekao je Dodik.


UEFA dala prednost zdravlju igrača i završetku domaćih takmičenja - Posavina Sport\nBack Nalazite se ovdje: Home Zanimljivosti Interesantno UEFA dala prednost zdravlju igrača i završetku domaćih takmičenja\nUEFA je danas donijela zvaničnu odluku da se EURO umjesto 2020., igra 12 mjeseci kasnije, odnosno 2021. godine.\nIz krovne kuće evropskog fudbala su nakon videokonferencije sa svim članicama poručili da je zdravlje prioritet, a prolongiranje Evropskog prvenstva za 12 mjeseci će pomoći da se završe sva domaća prvenstva, koja su trenutno na čekanju zbog pandemije koronavirusa, čije žarište je sada upravo u Evropi.\nSva UEFA-ina takmičenja i utakmice suspendovani su do daljnjeg. Ono što je trenutno važno za Zmajeve, utakmice baraža predviđene za kraj marta, igrat će se u reprezentativnoj pauzi početkom juna, pod uvjetom da to situacija bude dozvoljavala.\nPored toga odgođena je i Copa America, koja se trebala igrati u terminu Evropskog prvenstva.\nAleksander Čeferin, prvi čovjek UEFA-e zahvalio je Alejandru Dominguezu i CONMEBOL-u na otkazivanju prvenstva Južne Amerike, čime će igrači biti manje opterećeni ciljem da se sezona u Evropi privede kraju.\n- Prolongiranje EURO-a mnogo će koštati UEFA-u, ali učinit ćemo sve da to ne utječe na finansiranje svih 55 država članica - rekao je Čeferin koji je dodao da ne može ni zamilisti da se fudbal igra pred praznim tribinama i pustim navijačkim zonama.\nIz UEFA je potvrđeno da je predložen novi termin održavanja Evropskog prvenstva 2021 (11. juni - 11. juli).\nOdluke o datumima za ostala takmičenja pod kišobranom krovne kuće evropskog fudbala bit će donesene i objavljene u dogledno vrijeme.\nI na zvaničnoj internet stranici Fudbalskog saveza BIH potvrđeno je da će se EURO igrati od 11. juna do 11. jula 2021. godine.\n- Utakmice baraža igrale bi se u junskom terminu 2020. godine, ukoliko situacija sa koronavirusom to dozvoli. Reprezentacija Bosne i Hercegovine će se kroz susret baraža protiv selekcije Sjeverne Irske, pokušati izboriti za nastup na finalnom turniru EURO-a - saopćeno je iz FSBiH, uz dodatak:\n- UEFA će oformiti i radnu grupu koja će predložiti ostale neophodne promjene u kalendaru UEFA-inih klupskih i reprezentativnih takmičenja uzimajući u obzir novonastale okolnosti. Želja UEFA-e i nacionalnih liga je da se, u zavisnosti od razvoja situacije s pandemijom koronavirusa, uspješno okončaju započete takmičarske sezone u svim zemljama. UEFA je ovim potezom pokazala veliku solidarnost prema klubovima i nacionalnim ligama.\nViše u ovoj kategoriji: « Koronavirus ih tjera na revolucionaran potez: UEFA ima plan kako da se Liga prvaka odigra do kraja Ovo su svi sportisti koji su zaraženi koronavirusom »


Znanja+ideje+ finansijska pomoć=zelena ekonomija - Užicka Republika Press\nUžice je jedan od gradova u koje je već zaživelo par primera iz oblasti zelene ekonomije Eko hostel, Ženski centar, proizvodnja briketa za roštilj. Pored navedenih primera zelene ekonomije u našem okrugu je primer prvog bioenergetskog sela Kostojevići, koje je uz pomoć RRA Zlatibor došlo do neophodnih finansijskih sredstava za uspostavljanja grejanja na biomasu čitavog sela.\n“Mnogobrojni su primeri organske proizvodnje, koji koriste postojeće poljoprivredne resurse i zajedno sa revitalizacijom seoskih domaćinstava pružaju dobru osnovu za razvoj agroturzma. Različite kulturne manifestacije (međunarodna kolonija umetničke keramike) i udruženja omogućavaju očuvanje starih zanata, poljoprivredne proizvodnje i olakšavaju pristup finansijskim sredstvima“, kaže mr Biljana Đuričić, predavač na ekonomskoj grupi predmeta na odseku menadžmenta Visoke škole strukovnih studija u Užicu.\nDodaje da se zelena ekonomija u Republici Srbiji podstiče kroz različite oblike finansijskih olakšica (programe sufinansiranja, bespovratnih sredstava), ali i kroz fondove Evropske unije koji su namenjeni prvenstveno zašititi životne sredine uz očuvanje lokalnih tradicionalnih proizvoda.\nOna ističe da se studenti Visoke škole strukovnih studija u Užicu, a posebno studenti studijskog programa tehnološko inženjerstvo i turizam kroz nastavu upoznaju sa konceptima i primenom održivog razvoja, organske proizvodnje, ekoturizma i preduzetništva kako bi nakon završetka školovanja bili osposobljeni da pokrenu sopstveni biznis.\nVesna Marjanović, rukovodilac odseka Inženjerstvo zaštite životne sredine smatra da je „odgovor na veliku svetsku krizu, sa kojom se suočavamo na pragu 21. veka, a koja se manifestuje kroz sve veće iscrpljivanje prirodnih resursa, klimatske promene i globalnu krizu ekonomskog sistema je upravo ekonomija čiji rezultati dovode do poboljšanja ljudskog blagostanja i socijalne jednakosti, uz značajno smanjenje rizika po životnu sredinu”.\nOna tvrdi da se studenti studijskog programa Turizam i Tehnološko inženjerstvo, naročito na modulu Ekološko inženjerstvo, tokom studija obrazuju u oblasti zaštite životne sredine čime im se podiže svest o potrebi zaštite životne sredine, ali im se takođe pružaju i znanja iz menadžmenta strategija i menadžmenta veština za rešavanje konkretnih ekoloških problema, što im pruža mogućnost da identifikuju globalne probleme zaštite životne sredine, prepoznaju i učestvuju u predupređivanju različitih vidova zagađenja, kao i da razumeju vezu između privrede, životne sredine i održivog razvoja.\nMeđutim za pokretanje sopstvenog biznisa pored znanja koja stiču iz oblasti zaštite životne sredine i preduzetništva na studijskim programima Visoke škole strukovnih studija Užice, svršenim studentima je neophodno da imaju jasnu viziju o tome čime žele da se bave, da osluškuju potrebe tržišta kao i da dobiju sredstva i pomoć države, zaključuje Marjanovićka.


Slobodan Vasković - Sa druge strane...: Ekskluzivno: Na pomolu nova kataklizma u RS - Rusi zatvaraju rafinerije u Brodu i Modriči?!\nEkskluzivno: Na pomolu nova kataklizma u RS - Rusi zatvaraju rafinerije u Brodu i Modriči?!\nNakon privredne kataklizme koju je u Republici Srpskoj izazvala afera “Birač”, na pomolu je novi udar na ovaj entitet, koji će, ako se zaista i ostvari, imati nesagledive i nepopravljive posledice.\nRuski naftni gigant “Gasprom” namjerava da kupi kompletnu naftnu industriju Republike Srpske, u koju spadaju rafinerije u Brodu i Modriči, “Nestro petrol”, kao i firma “Optima”.\nVlasnici onoga što se nekada zvalo NI Republike Srpske su Rusi i jedino se zna da dio akcija drži tamošnja državna kompanija “Zarubežnjeft”, dok je do današnjeg dana ostalo nepoznato ko stoji iza firme “NjefteGazInkor”, koja je većinski vlasnik pomenutih preduzeća.\nPrema pouzdanim informacijama, pregovori o prodaji već uveliko teku, a “Gasprom” će, ukoliko bude postignut poslovni dogovor, zatvoriti rafinerije u Brodu i Modriči, zbog njihove neisplativosti.\nNekoliko je posrednih, ali veoma značajnih događaja koji ukazuju da je cijeli ovaj posao već u fazi realizacije. Prije svega, firma “Optima”, koja je srce i mozak poslova sa naftom u RS, seli se u Sarajevo.\nIndikativno je i to što je obim poslovanja “Optime” prepolovljen – u septembru je bio duplo manji nego što je bio u avgustu. Trend smanjenja obima poslovanja nastavljen je i u oktobru i značajno je manji u odnosu na septembar.\nRazlog za ovo leži u činjenici da firma “Optima” već dva mjeseca nije dobila nijedan kredit u ruskim bankama za kupovinu sirove nafte. Prema informacijama iz Rafinerije Brod, obim poslovanja će biti sveden na cca 20 hiljada tona mjesečno, što čini tek 25 posto od donedavnog maksimuma proizvodnje u Rafineriji.\nDa je veliki poslovni dogovor u pitanju potvrđuje i podatak da se odustalo od novih investicija u Rafineriji, koje su najavljivane.\n“Gasprom” jedino interesuje distributivna mreža i to je segment koji neće gasiti.\nRafinerija u Brodu im nije potrebna zato što Rafinerija u Pančevu, koja je najmodernija u regiji, svojom proizvodnjom može zadovoljiti kompletan ovaj prostor, sve do Slovenije.\nŠto se tiče Rafinerije ulja Modroča i njen rad je, kako stvari stoje, zapečaćen, jer je počela rekonstrukcija iste takve Rafinerije u Novom Sadu, u čiju modernizaciju će Naftna industrija Srbije uložiti 100 miliona dolara. Ovo ulaganje prije dva dana potvrdio je Kiril Kravčeno, generalni direktor NIS-a.\n“NIS planira da u modernizovanoj Rafinerije nafte u Novom Sadu proizvodi visoko kvalitetna bazna ulja, od kojih će značajna količina biti namijenjena izvozu”, rekao je Kravčenko, istakavši da će kapacitet rafinerije biti 180.000 tona godišnje.\nZahvaljujuci tom ulaganju, rekao je on, rafinerijski pogoni biće spaseni, a novosadska rafinerija baznih ulja biće jedinstvena u ovom dijelu Evrope.\nRafinerije sa takvim proizvodnim programom maziva su rijetkost u svijetu i slična postoji samo u Švedskoj, dodao je Kravčenko.\nVećinski vlasnik NIS-a je “Gasprom”.\nNIS ima svoju firmu kćerku i u BiH, čije je sjedište donedavno bilo u Banjaluci. Međutim, ova firma je napustila Banjaluku i svoje predstavništvo otvorila u Sarajevu.\nU rafineriju u Brodu prije dva dana stiglo je novo rukovodstvo, dok je u “Nestro petrolu” uprava promijenjena prije par mjeseci. Pojedini uposlenici “Optime” već traže novi posao, jer smatraju da sve ovo što se dešava nije ništa drugo do priprema za zatvaranje firme.\nKupci Naftne industrije RS nikada nisu izmirili 140 miliona maraka obaveza prema budžetu RS, tako da njihov dug, sa kamatama, na današnji dan iznosi cca 250 miliona maraka. Te pare RS, po svemu sudeći, nikada neće ni vidjeti, kao ni naftu iz Dodikovih bušotina.\nNajstrašnije od svega je to što će, ako se realizuje ovaj plan (a po svemu sudeći hoće), biti uništena dva grada – Brod i Modriča.


Podgorica na nogama, na Partizan hoće 10.000 navijača! - Sportske.net\nPodgorica na nogama, na Partizan hoće 10.000 navijača!\nPredstavnici KK Budućnost Voli saopštili su u petak da je interesovanje ljubitelja košarke za meč sa Partizanom takvo da bi stadion "Pod Goricom" bio mali da primi sve one koji žele u "Moraču".\nDva dana uoči derbi susreta 26. kola regionalne košarkaške lige koji će u Podgorici odigrati KK Budućnost VOLI i KK Partizan NIS javnosti su predočeni detalji koji se tiču organizacije, bezbednosnih aspekata meča i prodaje karata.\nPred crnogorske medije izašli su direktor KK Budućnost VOLI Slavko Radulović, Duško Koprivica - načelnik za javni red i mir Uprave policije i Marko Šegerec - generalni sekretar kluba.\nNjih trojica su medijima predočili sve relevantne podatke koji se tiču organizacije i bezbednosnih aspekata utakmice a svakako da su te teme nešto što interesuje i one koji navijaju za Partizan NIS.\n"Ovo je utakmica visokog rizika, Uorava policije je preduzela sve mere da ovaj sportski događaj prođe u najboljem redu. Siguran sam da ćemo obezbediti stabilan javni red i mir, sačuvati ličnu i imovinsku sigurnost svih koji se nađu u dvorani 'Morača' i obezbediti da ovaj sportski događaj protekne u najboljem redu" rekao je Duško Koprivica a prenose "Vijesti".\nUtakmicu visokog rizika koja će odlučivati o pitanju konačnog plasmana na tabeli uoči početka plej-ofa obezbeđivaće 210 redara uz pomoć pripadnika policije.\nVažno je napomenuti da će sva mesta u hali biti numerisana, kao i da će utakmici prisustvovati 4.200 ljubitelja košarke.\n"Partizan je mamac za publiku i naš klub je sa ostalim segmentima koji su uključeni u organizaciju meča, sve učinio da u utakmici visokog rizika obezbedimo sigurnost svim ljubiteljima košarke u 'Morači'" počeo je svoj deo izlaganja direktor Budućnosti.\nSlavko Radulović predočio je podatak da je za nedeljnu utakmicu trebovano 10.000 karata i da bi čak i stadion "Pod Goricom" bio mali da primi sve one koji su želeli na meč poslednjeg kola ligaškog dela ABA lige između Budućnosti i Partizana.\n"Veliko je interesovanje za meč, da je i fudbalski stadion pod Goricom, bio bi mali da primi sve zainteresovane. Primili smo preko 10.000 zahteva za karte, a nismo u mogućnosti da svima izađemo u susret. Izvinjavamo se zbog toga kako navijačima Budućnosti, tako i navijačima Partizana, kojih u Crnoj Gori itekako ima" istakao je Radulović.\nSpekulisalo se prethodne nedelje da se karte za utakmicu između Budućnosti i Partizana neće naći u slobodnoj prodaji a tu informaciju u petak je potvrdio generalni sekretar crnogorskog kluba.\n"Štampan je standardan broj ulaznica, pošto je čitava sala numerisana. U pitanju je 4.200 karata. Klub će u subotu izaći sa preciznim obaveštenjem oko neke eventualne prodaje karata, mada su šanse male da je bude" zaključio je Marko Šegerc.\nJasno je da šampiona Srbije u "Morači" očekuje pravi pakao što će borbu za drugu poziciju na tabeli i prednost domaćeg terena u plej-ofu učiniti dodatno težom.\nDerbi susret 26. kola ABA lige između Budućnosti i Partizana zakazan je za nedelju, 22. mart, sa početkom od 19 časova.


Uvoznik ŠKODA automobila i originalnih rezervnih delova\nAutoČačak doo je generalni uvoznik za ŠKODA automobile i rezervnih delova za Srbiju i Crnu Goru.\nAutoČačak počinje sa radom 1991. godine i ubrzo po osnivanju ostvaruje kontakt sa kragujevačkom Zastavom. AutoČačak postaje prva privatna firma sa ugovorom o prodaji i servisiranju putničkog i teretnog programa ove kompanije. Godinu dana kasnije, AutoČačak potpisuje i ugovor o prodaji FAP Mercedesovog teretnog programa vozila i delova, kao i ugovor sa Zastava Impex-om o prodaji i distribuciji terenskih vozila marke Lada Niva. Neminovno se u ovom periodu ostvaruju značajni prodajni rezultati kojim se AutoČačak pozicionira kao stabilna auto kuća u razvoju.\nU proleće 1996. godine, na sajmu automobila u Beogradu, vlasnik i osnivač preduzeća AutoČačak, Milenko Kostić, uspostavio je uspešan kontakt sa predstavnicima česke automobilske kompanije Škoda Auto i već 7. maja iste godine AutoČačak postao je generalni uvoznik automobila Škoda. Probni ugovor je podrazumevao obaveznu prodaju od 500 vozila u periodu od 6 meseci. Međutim, čak 100 odsto više vozila je našlo kupca, odnosno ondašnjom Jugoslavijom je počelo da se vozi preko 1000 vozila u tom periodu. Trend rasta je prisutan do današnjeg dana, u kom AutoČačak može da se pohvali sa preko 70 000 prodatih vozila na prostoru Srbije i Crne Gore. Kompanija AutoČačak nalazi se uz glavni magistralni put, na samom ulasku u Čačak iz pravca Beograda. Pored sedišta firme, na toj lokaciji nalaze se i prodajni salon, servisne radionice za pružanje usluga u drumskom saobraćaju, motel i restoran. Svi sadržaji urađeni su po najvišim evropskim standardima.\nPored Škoda vozila, AutoČačak prodaje i polovna vozila svih modela i proizvođača i pruža usluge celokupnog servisa, koji obuhvata servisiranje u garantnom i vangarantnom roku, farbanje, reglažu i limarske radove. Pored sedišta u Čačku, AutoČačak ima svoje prodajno-servisne salone u Beogradu i Nišu. Prodajni saloni urađeni po standardima kompanije Škoda Auto takođe se nalaze i u Novom Sadu, Šapcu i Valjevu. U prethodnim godinama, AutoČačak je razvio mrežu ovlašćenih dilera i servisera Škodinih vozila širom Srbije i Crne Gore.\nISO 9001:2015 Sertifikat (SRB)…\nISO 9001:2015 Sertifikat (SRB)\nISO 9001:2015 Sertifikat (ENG)…\nISO 9001:2015 Sertifikat (ENG)\nPolitika zaštite životne sredine…